(แก้ไข)DOD วิ่งแรง 16% หนุน DOD-W1 เปิดเทรดกลางเดือนก.ค.นี้ ลุ้นพุ่งกระฉูด!
(แก้ไข)DOD วิ่งแรง 16% หนุน DOD-W1 เปิดเทรดกลางเดือนก.ค.นี้ ลุ้นพุ่งกระฉูด!
(แก้ไข)DOD วิ่งแรง 16% หนุน DOD-W1 เปิดเทรดกลางเดือนก.ค.นี้ ลุ้นพุ่งกระฉูด!
8 ก.ค. 2562

ผู้สื่อข่าวรายงานว่า บริษัท ดีโอดี ไบโอเทค จำกัด (มหาชน) หรือ DOD ปิดวันนี้(5ก.ค.62) อยู่ที่ระดับ 13.10 บาท บวก 1.80 บาท หรือ 15.93%  ด้วยมูลค่าซื้อขาย 307.45 ล้านบาท คาดราคาหุ้นปรับตัวแรงเนื่องจากนักลงทุนเข้ามาเก็งกำไรประเด็นใบสำคัญแสดงสิทธิ์ที่จะซื้อหุ้นสามัญเพิ่มทุนของบริษัทครั้งที่ 1 (DOD-W1) จะออกและเสนอขายใบสำคัญแสดงสิทธิในกลางเดือนก.ค.นี้
ทั้งนี้บริษัทฯ ได้กำหนดรายละเอียดการเสนอขายใบสำคัญแสดงสิทธิ์ที่จะซื้อหุ้นสามัญเพิ่มทุนของบริษัทครั้งที่ 1 (DOD-W1) ตามสิทธิของผู้ถือหุ้นที่มีสิทธิ์ที่จะซื้อจากการกำหนดรายชื่อ (Record Date) เมื่อวันที่ 10 พ.ค.2562 ที่ผ่านมา
โดยบริษัทกำหนดออกและเสนอขาย DOD-W1 ไม่เกิน 182,222,000 หน่วย หรือคิดเป็น 44.44% ของจำนวนหุ้นที่ขายได้แล้วทั้งหมด 410,000,000 หุ้น ณ วันที่ 30 เม.ย.2562 มูลค่าที่ตราไว้ (พาร์) หุ้นละ 0.50 บาท
ซึ่งมีอายุ 2 ปี นับจากวันที่ออกและเสนอขายเมื่อวัน 24-28 มิ.ย.62 ที่ผ่านมาโดยจัดสรรให้ผู้ถือหุ้นเดิมในอัตราส่วน 2.25 หุ้นเดิม ต่อ 1 หน่วยใบสำคัญแสดงสิทธิ์ฯ กำหนดราคาใช้สิทธิ์ไว้ที่ 15.75 บาทต่อหุ้น โดยจะเข้าซื้อขายในกลางเดือนก.ค.นี้
สำหรับระยะเวลาการใช้สิทธิ์สามารถใช้สิทธิ์ได้ในวันทำการสุดท้ายของเดือน พ.ค. และ พ.ย. ตลอดอายุของใบสำคัญแสดงสิทธิ์ฯและวันสุดท้ายคือในวันที่ 7 ก.ค.2564
อย่างไรก็ตามล่าสุดสำนักงานคณะกรรมการกำกับหลักทรัพย์และตลาดหลักทรัพย์(กลต.)ได้รายงานข้อมูลแบบรายงานการเปลี่ยนแปลงการถือหลักทรัพย์ของผู้บริหาร(แบบ 59) ณ วันที่ 3 ก.ค. 2562 โดยระบุว่า นางสาว เรณุมาศ อิศรภักดี ผู้ถือหุ้นใหญ่อันดับ 2 ได้เข้าซื้อวอร์แรนท์ จำนวน 4,618,662 หน่วย ในราคา 0.10 บาท/หน่วย และ นาย พชร พรรธนประเทศ ผู้ถือหุ้นใหญ่อันดับ 3 ได้เข้าซื้อวอร์แรนท์ จำนวน 2,420,023 หน่วย ในราคา 0.10 บาท/หน่วย
ทั้งเป็นที่น่าจับตาว่าใบสำคัญแสดงสิทธิ์ที่จะซื้อหุ้นสามัญเพิ่มทุนของบริษัทครั้งที่ 1 (DOD-W1) จะเข้าซื้อขายในกลางเดือนก.ค.นี้ จะได้รับกระแสตอบรับจากนักลงทุนเป็นจำนวนมาก เนื่องจากราคาหุ้นแม่ DOD มีการปรับตัวขึ้นอย่างต่อเนื่อง
โดยราคาหุ้นนับตั้งแต่เปิดเสนอขายวอร์แรนท์ช่วง 24-28 มิ.ย.62 พบว่าราคาหุ้นเฉลี่ยอยู่ที่ 11.38 บาท ส่วนราคาหุ้นช่วงก่อนวันที่ไม่ได้รับสิทธิซื้อใบสำคัญแสดงสิทธิ  9 พ.ค. 2562 พบว่า ในวันที่ 9 พ.ค.62 ราคาหุ้นเคลื่อนไหวอยู่ที่ 9.70 บาท และเมื่อเทียบกับราคาล่าสุดวันนี้(5ก.ค.62) อยู่ที่ระดับ 13.10 บาท ราคาบวกไป 3.40 บาท หรือเพิ่มขึ้น 35%